kardosdrur/scandi-wiki huggingface dataset:
Kvartil

Kvartilerne er et begreb der benyttes indenfor matematikken, helt præcis indenfor statistik (boksplot), til at beskrive et datasæt. Kvartilerne er de observationer, som – når datasættet er sorteret – deler sættet i fire lige store mængder:

OBS: Nedenstående beskriver de gamle regler for udregning af kvartilsæt. For de nye regler se den engelske Wikipedia.
 Første kvartil eller nedre kvartil er den mindste observation, hvor alle observationer der er mindre end den, udgør mindst 25% af alle observationerne.
 Anden kvartil eller medianen er den mellemste observation, hvor alle observationer der er mindre end den, udgør mindst 50% af alle observationerne.
 Tredje kvartil eller øvre kvartil er den største observation, hvor alle observationer der er mindre end den, udgør mindst 75% af alle observationerne.

Eksempel 
I observationssættet {1,2,2,2,3,5,6,7,8} er nedre kvartil 2, medianen 3 og øvre kvartil 6.

Se også 
 Procentil

Statistik
"Weird Al" Yankovic

Alfred Matthew ”Weird Al” Yankovic (født 23. oktober 1959) er en amerikansk musiker, satiriker og tv-producent.

Han er specielt kendt for sine humoristiske parodier på kendte popkunstneres sange som Eat It (parodi på Michael Jacksons Beat It) og Like A Surgeon (parodi på Madonnas Like a Virgin).

Siden han fik sin første harmonikatime dagen før sin 7-års fødselsdag, har han solgt mere end 12 millioner album, indspillet mere end 150 parodier og egne sange og har optrådt i mere end 1.000 show.

Tidlige liv 
Alfred blev født i Downey, Californien og voksede op i Lynwood, Californien, eneste barn af Nico Yankovic og Mary Elizabeth. Faderen troede på, "at nøglen til succes var at gøre det, der gjorde en glad" og mindede ofte sin søn om den filosofi. Alfred fik sin første harmonikatime 22. oktober 1966, dagen før sin 7-års fødselsdag. Yankovic begyndte i børnehaven et år tidligere end de fleste børn og sprang 2. klasse over. "Mine klassekammerater mente jeg var en raketforsker, så jeg startede tidligt som en nørd", siger han. Yankovic var ikke interesseret i sport eller sociale aktiviteter i skolen og holdt fast i at være mønsterelev i gymnasiet.

Diskografi

Album 
 ”Weird Al” Yankovic – 1983
 ”Weird Al” Yankovic in 3-D – 1984
 Dare to Be Stupid – 1985
 Polka Party – 1986
 Even Worse – 1988
 UHF (film soundtrack) – 1989
 Off the Deep End – 1992
 Alapalooza – 1993
 Bad Hair Day – 1996
 Running With Scissors – 1999
 Poodle Hat – 2003
 Straight Outta Lynwood – 2006
 Alpocalypse – 2011
 Mandatory Fun – 2014

Opsamlingsalbum 
 Greatest Hits – 1988
 The Food Album – 1993
 Permanent Record – Al in the Box – 1994
 Greatest Hits – Volume II – 1994
 The TV Album – 1995

Videografi 
Dette er en liste over Yankovics videoer, med udgivelsesdatoen i USA.
 The Compleat Al – august 1985
 UHF – 21. juli 1989
 The "Weird Al" Yankovic Video Library – maj 1992
 Alapalooza: The Videos – december 1993
 "Weird Al" Yankovic: The Ultimate Collection – 1993
 Bad Hair Day: The Videos – juni 1996
 "Weird Al" Yankovic: The Videos – 23. november 1999
 "Weird Al" Yankovic: The Ultimate Video Collection – 3. november 2003
 The Weird Al Show - The Complete Series – 15. august 2006

Priser og nominationer

Gæste- og speciale optrædener i film 
 Tapeheads – 1988
 The Naked Gun: From the Files of Police Squad! – 1988
 Parker Lewis Can't Lose – 1991
 The Naked Gun 2½: The Smell of Fear – 1991
 Naked Gun 33⅓: The Final Insult – 1994
 Spy Hard – 1996
 Safety Patrol – 1997
 Nothing Sacred – 1998
 Desperation Boulevard – 2002
 Haunted Lighthouse – 2003

Referencer

Eksterne henvisninger 

 
 
 Wiki om "Weird Al"

Musikere fra USA
Sangere fra USA
Veganere
Afdækkertræk (skak)

I et spil skak foretages et afdækkertræk ved, at en brik flyttes, så en anden brik, som den har spærret for, nu angriber en af modstanderens brikker. Er det den fjendtlige konge, som angribes, kaldes trækket en afdækkerskak. Yderligere forekommer det, at den brik, som flyttes, også selv truer kongen, så denne er under beskydning af to brikker på én gang, hvorfor et sådant træk kaldes en dobbeltskak.

Afdækkertræk i almindelighed, og afdækkerskak i særdeleshed, kan have meget stor virkning, eftersom den brik, der flyttes, kan true modstanderen udover den trussel, som den "afdækkede" brik udfører. Som det også er tilfældet i andre taktiske elementer som f.eks. en gaffel består virkningen i, at modstanderen er ude af stand til at imødegå to trusler på samme tid. 

Afdækkertræk – og i særdeleshed afdækkerskak – vinder derfor ofte materiale ved, at den flyttende brik slår en modstanderbrik. Uanset at denne er dækket, er modstanderen tvunget til at imødegå truslen fra den afdækkede brik, hvilket giver tid til at "redde" den brik, som har slået. 

Endnu en mulighed er, at den flyttende brik bevæger sig til et felt, hvorfra den truer med mat i næste træk, altså foretager et afdækkertræk med mattrussel. 

Et afdækkertræk kan benyttes til at opnå andet end materialegevinst. Primært til at at vinde et tempo ved at placere den flyttende brik på et truet felt (hvor den ellers ville blive slået, hvis det ikke var for afdækkertruslen) og derved i næste træk nå til et felt, som ellers ikke ville være tilgængeligt. 

I eksemplet i diagram 1 vises en mulig udvikling i åbningen fransk, hvor sort har gjort den fejl at forsøge at vinde en hvid bonde på d4 med sin dronning. Hvid spiller 1.Lb5+, som er et afdækkertræk, fordi løberen nu ikke længere spærrer for, at hvids dronnning kan angribe den sorte. Uanset hvad sort gør, vil hvid i næste træk vinde den sorte dronning ved at spille 2.Dxd4.

Bemærk, at hvids første træk ikke kaldes en afdækkerskak, fordi skakken gives af den flyttende brik (løberen) og ikke af den bagved stående dronning, men virkningen er lige så ødelæggende.

Dobbeltskak 

Som nævnt sker det, at både den bagved stående brik og den trækkende brik truer modstanderens konge, så der er tale om dobbeltskak. En sådan er ekstraordinær farlig, fordi kongens muligheder er reduceret til at flytte sig. Der kan ikke sættes brikker imellem kongen og to samtidige angribere, og det er heller ikke muligt at slå to angribere samtidig. 

I diagram 2 til højre vinder hvid ved at sætte sort mat i 4 træk. Fremgangsmåden udviser både en dobbeltskak og en typisk trækfølge, der fører til mat ved kvalt mat. Der sker følgende:

1. Sf7+ 

Slår sort denne springer med tårnet, sætter hvids dronning mat 2. Dd8+ De8 3. Dxe8+ Tf8 4. Dxf8+ mat Derfor:

1. ... Kg8 2. Sh6+

Dette er dobbeltskakken. Den hvide springer flyttes, så hvid dronning giver skak, og samtidig giver den selv skak. Som nævnt kan kongen kun besvare dobbeltskakken ved at flytte sig, så resten sker tvangsmæssigt:

2. ... Kh8 3. Dg8+ Txg8 4. Sf7+ mat.

Afdækkertræk
Afdækkertræk
Kvalitet (skak)

I skak benyttes udtrykket kvalitet om en afbytning af brikker, som medfører, at den ene part mister et tårn (som er en tung officer), mens modstanderen mister en let officer, altså en løber eller en springer.

Eftersom et tårns værdi alt andet lige kan sættes til 5 bønder, mens en let officer svarer til 3 bønder, vil en sådan gensidig transaktion medføre, at tårnets ejer mister materiale svarende til at tabe 2 bønder.

Afhængigt af, hvorledes dette finder sted, taler man om at
 vinde en kvalitet henholdsvis miste en kvalitet, hvis det sker som følge af den ene parts overlegne spil, f.eks. ved et etablere en gaffel eller foretage et afdækkertræk.
 ofre en kvalitet eller give en kvalitet, hvis spilleren bevidst og planlagt slår en dækket let officer med et tårn for at opnå en anden fordel, der vurderes til mindst at give kompensation for den materielle uligevægt.

Sådanne transaktioner forekommer hyppigt i praktisk spil og fortrinsvis i midtspillet. Enten fordi man mister en kvalitet som følge af en kombination fra modstanderen, som man har overset eller ikke har kunnet imødegå i tide, eller fordi man bevidst og planlagt vælger at ofre et tårn for en let officer for at ødelægge modstanderens stilling. At ofre en kvalitet er ikke så risikabelt i denne fase af spillet, hvor tårnene ofte i forvejen er mindre aktive på grund af, at der er mange bønder tilbage på brættet. Til gengæld er det nødvendigt, at den fordel, der sigtes efter, opnås inden slutspillet, for der vil den materielle fordel oftest vise sig afgørende for spillets udfald.

Kvalitet
Indirekte ild

Indirekte ild eller indirekte skydning er artilleribeskydning, hvor man ikke fra skytset (ildstillingen) kan se målet. Modsætningen er direkte ild, hvor man fra våbenet kan observere målet og træfningen.

Ved indirekte skydning benyttes en observatør, som oplyser ildstillingen om målets position. I ildstillingen beregnes ud fra retning, afstand, vejr og eventuel højdeforskel hvilken krudtladning samt højde- og side-stilling (vinkler) der skal anvendes. Dette sker nu ved computerberegninger, men har traditionelt foregået ved tabelopslag.

På grund af datausikkerhed vil man som hovedregel først foretage indskydning med en del af de planlagte våben. Observatøren vil herefter ud fra den faktiske træfning "flytte" ilden i siden eller længden med kommandoer som "gå til højre – 400" eller "gå frem – 400", hvor måleenheden – kaldet en gaffel – kan variere fra land til land (det forudsættes naturligvis, at ildstillingen kender observationsretningen). Der foretages herefter fornyet indskydning, og ligger den nye indskydning på den anden side af målet, kan gaflen halveres. Når gaflen når ned på en fastssat størrelse, eller når indskydningen har nedslag på begge sider af målet, iværksættes virkningsskydningen.

Indskydningen kan eventuelt foretages, før der er et mål at bekæmpe – kaldet en "registrering". Da vil man kunne gå direkte til virkningsskydning, når der er et mål.

Militær
Polarulv

Polarulven (Canis lupus arctos) er en underart af ulven, der lever på Canadas arktiske øer mellem Melville Ø og Ellesmere Island samt i det nordlige og østlige Grønland. Den adskiller sig fra de fleste andre underarter af ulven ved sin hvide pels, kortere snude og mindre ører. Polarulve lever især af moskusokser og polarharer, men kan også tage lemminger (Dicrostonyx groenlandicus), polarræve, fugle og biller.

Angreb på mennesker
Polarulven er kun lidt sky og kan i nogle områder finde på at nærme sig mennesker. Den har undertiden angrebet mennesker. Den norske polarforsker Otto Sverdrup har beskrevet, at et par ulve under Fram-ekspeditionen angreb en af hans medrejsende, der måtte forsvare sig med en skistav. I 1977 kom en flok på seks ulve tæt på to forskere på Ellesmere Island. En af ulvene sprang på den ene forsker og gav ham en mindre skramme på kinden. Der har desuden forekommet episoder med aggressive ulve ved vejrstationen Alert på Ellesmere Island, hvor ulve i årtier har levet i nærheden og således har vænnet sig til mennesker.

Tidligere udryddet i Østgrønland

Polarulven blev udryddet i Østgrønland i 1939. Ulvene blev hovedsageligt dræbt og udryddet, fordi de af danske og norske jægere blev anset som konkurrenter i jagten på polarræve, der blev fanget i fælder. Mellem 1920 og 1932 blev 35 ulve dræbt. Først i 1979, omkring 40 år senere, begyndte polarulven at genetablere sig i området.

Kilder og eksterne henvisninger

Ulve
Grønlands pattedyr
Arktis' fauna
Maribor

Maribor () er en by i det nordøstlige Slovenien beliggende ved floden Drava. Den er med  indbyggere Sloveniens næststørste by efter hovedstaden Ljubljana og den største by i den historiske region 
Spodnja Štajerska ().

Sport 
Byens førende fodboldhold er NK Maribor, der siden Sloveniens uafhængighed i 1991 har vundet den bedste slovenske række PrvaLiga 13 gange.

Galleri

Referencer

Eksterne henvisninger 

Byer i Slovenien
Vintersportssteder i Slovenien
Problemskak (terminologi)

Terminologi for problemskak er en indgang til behandling af udtryk og betydninger, som anvendes i forbindelse med det område af skakspillet, som omfatter problemskak og især skakopgaver.

Listen er langt fra fuldstændig, så manglende ord fra dette område bedes indsat som links i den alfabetiske orden nedenfor.

0-100
0-stilling

A
Andernach
Antiblokade

B
Betingelse
Bevisparti
Biløsning
Batteri

C
Circe

D
Dansk Skakproblem Klub
Dobbeltpat
Dobbeltspil
Dual
Duplex

E

F
Fantasibrik
Fordring
Forførelse
Frigørelse

G

H
Hjælpemat
Hjælpeselvmat

I
Imitatorbrik
Indisk tema
Interferens

J

K
Krydsskak
Köko

L
Løserturnering

M
Madrasi
Matbilleddublering
Miniature
Modelmat
Maksimummer

N
Nøgle

O

P

Q

R
Refleksmat
Retrograd analyse

S
Selvbinding
Selvfrigørelse
Selvmat
semirefleksmat
Serieopgave
Skinspil
Spærring

T
Thema Danicum
Tuxen-tema
Tvilling

U

V

X

Y

Z
Zero-stilling

Æ

Ø

Å

Problemskak
Lister
Hærens Materielkommando

Hærens Materielkommando – i daglig tale HMAK – var 1967-2006 en dansk kommandomyndighed direkte under Forsvarskommandoen med ansvar for at anskaffe og drive landmilitært materiel. HMAK havde hovedkontor i Hjørring og havde en generalmajor som chef.

Hærens Materielkommando oprettedes den 1. juli 1967 ved en sammenlægning af Hærens Tekniske Korps, der kunne føre sin historie tilbage til Christian IV's tøjhuskompleks, Ingeniørteknisk Tjeneste, Hærens Signaltekniske Tjeneste og Våbenarsenalet. Den 1. november 1968 fik HMAK hovedkvarter i Hjørring som led i den store udflytning af militæret fra hovedstaden.

Hærens Tekniske Korps havde indtil da haft til huse på Ny Tøjhus og Våbenarsenalet på Bådsmandsstrædes Kaserne og Artillerivejens Kaserne, alle i København.

HMAK ophørte med at eksistere med udgangen af 2006, idet hovedparten af opgaverne overføres til Forsvarets Materieltjeneste.

HMAK havde tre underordnede regimentslignende myndigheder med driftsopgaver:
 Hærens Parkområde, som drev hoveddepot og HMAK's etablissementer
 Hærens Hovedværksted, som efterså, reparerede og modificerede materiel samt
 Ammunitionsarsenalet, som producerede og nedbrød ammunition.
Centralledelsen var inddelt i tre divisioner; planlægningsdivisionen med ansvar for koordination, materieldivisionen med ansvar for anskaffelser og logistikdivionsen med ansvar for overordnet materieldrift.

Eksterne henvisninger 
 HMAK's hjemmeside

Nedlagte militære enheder fra Danmark
Hjørring
Etableret i 1967
Kano (by)

Kano er den næststørste by i Nigeria med ca. 3,8 mio. indbyggere. Byen er administrativt centrum for delstaten Kano.

Kano er det vigtigste trafik-, kultur- og handelscenter i det nordlige Nigeria, med næringsmiddel- og tekstilindustri, mekanisk industri, stålvalseværk m.m.; handel med jordnødder, skind og huder. Byen er sæde for Bayero-universitetet (1977) og flere andre højere læreanstalter, og har også en international lufthavn.

Den gamle bydel er omgivet af en 18 km lang og 10–15 m høj mur. Her ligger bl.a. den store moskeen (bygget 1951), der er Nigerias største, og emir-paladset Gidan Rumfa fra 1400-tallet. Kano er Nigerias største muslimske by; ca. 10 % af befolkningen er kristne, de øvrige er for det meste muslimer.

Kano omtales 1145. Byen var endepunkt for karavanehandlen gennem Sahara, hvilket gjorde den til en af hausaernes vigtigste byer.

Eksterne kilder og henvisninger 

 Om Kano på Store Norske Leksikon.
LL Cool J

James Todd Smith III (født 14. januar 1968), bedre kendt som LL Cool J, er en amerikansk rapper, skuespiller og iværksætter. LL Cool J står for "Ladies Love Cool James". LL Cool J er en pioneer inden for Hip Hop med numre som "I Need Love" og "Mamma said knock you out". Han har han været med til at sætte Hip hop på verdenskortet.
LL Cool J spiller nu en stor hovedrolle i den nye serie NCIS LA, som har stor succes.

Karriere

Radio: 1985 – 1990 
James udgav sit første album Radio i 1985. Albummet blev en mindre succes. 2 år efter i 1987 udgav han sit andet album B.A.D. som også blev hans gennembrudsplade. Den solgte over 2 millioner i USA, og havde et par hits. 2 år efter udgav han Walking With A Panther som ikke blev lige så stor succes som forgængeren. Man mener at den første Rapballade blev skrevet af James.

Stor succes: 1992 – 1996 
I 1992 udgav han sit fjerde album, men samtidig også hans mest solgte. Mama Said Knock You Out solgt 4 millioner eksemplarer i USA, og 6 millioner på verdensplan. Titelnummeret og Around The Way Girl blev Top Ti hits i USA, mens The Boomin System blev et Top 10 hit i UK.
Året efter udgav han salgsfiaskoen 14 Shots To Be Dome , der kun havde et hit.
I 1995 udgav han Mr. Smith hans næstbedst sælgende album, inkl. 4 singler.
De næste to år udgav han et opsamlingsalbum og et andet flop-album Phenomenon.

Stadig populær: 1997 – I dag 
2000 udgav han G.O.A.T. , i 2002 10, i 2004 The DEFinition og 2006 James Smith.

Filmografi 
 Halloween: H20 - tyve år senere (1998)

Mode 

Smith var i midten af 90'erne med til at starte FUBU et acronym for "For Us By Us

Hitlister 

Radio 1985 40#US 70#UK
I Cant Live Without My Radio : 50#US 80#UK
The Shake : 157#US

B.A.D. 1987 15#US 40#US
Im Bad : 20#US 50#UK
Im With Love : 6#US 11#UK

Walking With A Panther 1989 17#US 33#UK
I Need Love : 8#US 9#UK
Goin Back To Cali/Jack The Ripper : 30#US 25#UK
Im That Type Of Guy : 10#US 18#UK

Mama Said Knock You Out 1992 1#US 3#UK
Mama Said Knock You Out : 5#US 7#UK
Around The Way Girl : 8#US
The Boomin System : 10#UK

14 Shots To The Dome 1993 6#US 25#UK
How Im Coming : 20#US 8#UK

Mr. Smith 1995 1#US 2#UK
Hey Lover : 4#US 9#UK
Loungin : 8#US 3#UK
Doin It : 27#US 3#UK
I Shot Ya : 34#US

Phenomenon 1997 5#US 4#UK
Phenomenon : 8#US 6#UK
Father : 8#US 3#UK
4,3,2,1 : 75#US 20#UK

G.O.A.T. 2000 2#US 4#UK
Imagine That : 2#US 3#UK
This Is Us : 80#US 27#UK
You And Me : 9#US 8#UK

10 2002 2#US 3#UK
Luv U Better : 4#US 2#UK
Paradise : 9#US 2#UK
Amazing : 40#US 13#UK

The DEFination 3#US 6#UK
Im Sprung : 10#US 18#UK
Hush/Shake It Baby : 5#US 4#UK

James Smith 3#US 1#UK
Control Myself : 5#US 2#UK

Eksterne henvisinger 

 
 

Rappere fra USA
Personer fra New York
Pixar Animation Studios

Pixar Animation Studios er en amerikansk animationsvirksomhed med hovedkvarter i Emeryville, Californien, der laver computergenererede animationsfilm. Firmaet blev i januar 2006 opkøbt af Disney, som de har lavet film sammen med gennem en årrække. Flere af Pixars film har vundet en Oscar. Studiet er bedst kendt for sine computergenererede spillefilm produceret med firmaets fotorealistisk render software RenderMan. Pixar startede i 1979 som Graphics Group, en del af computerafdeling hos Lucasfilm før sin løsrivelse som et selvstændigt selskab i 1986 med finansiering af Apple Inc. medstifter Steve Jobs, der blev fimaets hovedaktionær. Disney købte i 2006 Pixar for 7,4 milliarder dollars, en transaktion, der gjorde Steve Jobs til Disneys største aktionær.

Pixar har produceret 24 spillefilm, begyndende med Toy Story (1995). Den blev efterfulgt af Græsrødderne (1998), Toy Story 2 (1999), Monsters Inc. (2001), Find Nemo (2003), De Utrolige (2004), Biler (2006), Ratatouille (2007), WALL-E (2008), Op (2009), Toy Story 3 (2010), Biler 2 (2011), Modig (2012), Monsters University (2013), Inderst Inde (2015), Den Gode Dinosaur (2015), Find Dory (2016), Biler 3 (2017) Coco (2017), De Utrolige 2 (2018), Toy Story 4 (2019), Fremad (2020), Sjæl (2020) og Luca (2021), med 2 planlagte udgivelser i 2022.

Film

Spillefilm

Kortfilm 

 The Adventures Of André And Wally B. (dansk: André Og Wally B.'s Eventyr) (1984)
 Luxo Jr. (1986) 
 Red's Dream (dansk: Rødes Drøm) (1987) 
 Tin Toy (1988) 
 Knick Knack (1989) 
 Geri's Game (dansk: Geri's Spil) (1998) 
 For The Birds (dansk: Det Rene Pip) (2001) 
 Mike's New Car (dansk: Mike's Nye Bil) (2002) - med figurer fra Monsters, Inc.
 Boundin' (dansk: Det Glade Får) (2004) 
 Jack-Jack Attack (2005) - med figurer fra De Utrolige
 One Man Band (dansk: Et-mands Band) (2006) 
 Mater And The Ghostlight (dansk: Bumle og Spøgelselyset) (2006) - med figurer fra Biler Lifted (dansk: Det Store Løft) (2007)
 Your Friend the Rat (dansk: Din ven, rotten) (2007) - med figurer fra Ratatouille Presto (2008)
 BURN-E (2008) - med figurer fra WALL-E Partly Cloudy (2009) (dansk: Delvist skyet) Day & Night (2010) (dansk: Dag & Nat) La Luna (2011) (dansk: Månen) The Blue Umbrella (2013)
 Lava (2014)
 Riley's First Date (2015) - med figurer fra Inderst inde 
 Sanjay's Super Team (2015)

 Litteratur 
 Brian Iskov: Den store Troldspejlsbog'' (Forlaget Carlsen, 2010)

Noter

Eksterne henvisninger 
 

Filmselskaber fra USA
Etableret i 1986
Virksomheder i San Francisco
Animation
Pennsylvania Dutch

De såkaldte Pennsylvania Dutch (som sikkert burde hedde Pennsylvania Deitsch eller endnu mere oprindeligt: Pennsilfaani-Deitsch) er efterkommere efter tysktalende immigranter, der kom til Pennsylvania før 1800. Det er folk med forskellige religiøse opfattelser, som hovedsagelig lever i det sydøstlige Pennsylvania, og som har kulturelle traditioner, der stammer fra tyske udvandringer til USA i det 17. og 18. århundrede.

 

Til trods for, at det engelske navn kunne få én til at tro det, stammer disse mennesker ikke fra Nederlandene, men snarere fra forskellige egne i det sydvestlige Tyskland, Alsace og Schweiz. Derfor nedstammer det pennsylvanske tysk fra den højtyske, alemanniske dialekt. Ordet "Dutch" bruges her i et gammeldags engelsk, hvor man omtalte både tyskere og nederlændere som deitch.

På grund af tilbagegangen i brugen af pennsylvansk tysk inden for mange af samfundene, men også udløst af giftermål med udenforstående og øget social mobilitet hos de mest verdslige af samfundene, er den etniske bevidsthed ofte meget svag, særligt blandt de unge. I nogle samfund bruges navnet Pennsylvania Dutch kun om medlemmer af Amish- og Mennonitmenigheder, og unge fra Amishmenigheden, som ikke tilslutter sig den, siges endda at "blive engelske".

I 1993 blev det Nye Testamente oversat til pennsylvansk tysk.

Se også 
 Amish
 Pennsylvansk tysk

Eksterne links 

 Amish  (engelsk)
 The Pennsylvania German Society (engelsk)

På pennsylvansk tysk 
 Deitscherei.org – Fer der Deitsch Wandel 
 Den Pennsylvansk tyske encyklopædi 

Folkeslag i Nordamerika
Dutch
Tyskere
Isstok

Isstok er en sportsgren, der kan spilles hele året rundt, om vinteren på is 
og om sommeren på asfalt. 
Banen, der spilles på, er 25 meter lang 
og 3 meter bred.
I hver ende af banen er der et målfelt på 6 x 3 meter,
som er det felt, selve spillet foregår i.

Stokken som man spiller med, vejer ca. 5 kg og består af et håndtag, en skål og en plade.

Pladerne fås i flere forskellige farver :
Grøn, sort, grå, gul og blå.
Den grønne plade er lavet af hård gummi 
og er meget hurtig på isen,
hvorimod den blå er lavet af blød gummi 
og er meget langsom.

Dauben er en lille gummiring, som er spillets centrum.
Det vil sige, at når spillet startes, lægges dauben i centrum af målfeltet.
Bliver dauben berørt af en stok,
er daubens nye plads nu centrum.
Hvis dauben skydes ud af målfeltet, skal den returneres til målfeltets centrum.

Historie

Selvom isstok er en ukendt sport i Danmark, 
har den eksisteret i over 200 år. 
Sporten stammer fra Alperne, men er  oprindelig 
en afgrening af curling, som stammer fra Skotland.

Isstok er en avanceret måde at spille curling på, 
hvor kosten i curling er blevet erstattet med en 
udskiftelig plade på isstokken.

Sporten blev introduceret her i landet første gang i 1987.
Hvidovre Isstok Forening  blev herefter stiftet i 1990.
Profilerne i klubben er Ib-René Beckmann Wede, Birger Hansen og Allan Nielsen, som alle er omkring grundstammen på det danske landshold. 
Der er pt ingen damehold i Danmark.

Isstok er som sagt ikke særligt udbredt i Danmark 
for tiden, da der kun er én klub i Danmark.
Men der arbejdes kraftigt på at få nye klubber til.

Det danske forbund har et tæt og venskabligt samarbejde med det Catalanske Isstok Forbund og Finland

Til gengæld er isstoksporten meget udbredt i 
Alpelandene. I Østrig er der f.eks. ca. 200.000 aktive. 
Andre store nationer inden for sporten er bl.a. Tyskland, Schweiz, Italien
og Slovenien.
På verdensplan er der 40 nationer, der spiller isstok. Heriblandt nogle "eksotiske" lande fra Afrika og Sydamerika. Liste over lande

Sporten har været demonstrationssport ved to olympiske vinterlege, 1936 og 1964.

Issport
Vinter-OL 1936
Vinter-OL 1964